《追用徐廉使参政子方申屠侍御致远张御史鹏飞》
元代·方回

岁岁花时是病时，不争春早与春迟。
阴晴谩复题窗记，节气还春检历知。
杜若荐方聊可采，秭归啼苦未须悲。
老翁堪与少年竞，勤把青铜照颔丝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。